Det er gråt og lunt over det meste af regionen til middag. De tilstande fortsætter dog ikke. I de tidlige eftermiddagstimer forventes det at regne i store dele af Himmerland. Det er især det sydlige Himmerland, der kan forvente regn i eftermiddag. Som dagen skrider frem rejser regnvejret dog længere nordpå. I de sene eftermiddags timer og i aften forventes der regn over stort set hele regionen. Visse steder også ganske kraftigt. Temperaturerne forbliver lune. Dagen igennem ligger de mellem 10 og 13 grader.

Opsummering:
En tør formiddag bliver afløst af en meget våd eftermiddag.